b'\n_START_ARTICLE_\nVolvo 900\n_START_PARAGRAPH_\nVolvo 900-serien etterfulgte 700-serien. Volvo 940, 945 og 960 og 965 ble levert b\xc3\xa5de som sedan og stasjonsvogn, eller herreg\xc3\xa5rdsvogn som Volvo kaller det. Likevel ble 900-serien produsert side om side med 700-serien i to \xc3\xa5r etter introduksjonen av 900-serien._NEWLINE_Endringene fra 700-serien til 900-serien var sm\xc3\xa5. Karosseriet var, med unntak av en skr\xc3\xa5ere bakrute, noe modifisert front og frontlykter og et bagasjelokk som gikk helt ned til st\xc3\xb8tfangeren, n\xc3\xa6rmest identisk med 700-serien._NEWLINE_Interi\xc3\xb8ret fikk ogs\xc3\xa5 en forsiktig oppgradering.\n_START_SECTION_\nDetaljer\n_START_PARAGRAPH_\nFra 1991 til 1995 delte 940 og 960 eksteri\xc3\xb8r-utseende, med unntak av enkelte detaljer. 960 hadde listverk i krom ved st\xc3\xb8tfangere og d\xc3\xb8rlister, lakkerte st\xc3\xb8tfangere og speil var standard,, innvendige plastdekser p\xc3\xa5 A, B, C og eventuelt D-stolpe samt deksler over d\xc3\xb8rene var dekket med stoff. Dashbordet var videref\xc3\xb8rt fra 760, med forskjell blant annet p\xc3\xa5 selve konsoll og radios\xc3\xb8ylen. 960 hadde ogs\xc3\xa5 tiltfunksjon p\xc3\xa5 rattet som standard. 960/965 kom med Multilink (delt bakaksel)(MK1 1991-1995)(MK2 1995-1998) hadde automatisk niv\xc3\xa5regulering, kalt nivomat. Automatgir var ogs\xc3\xa5 standard p\xc3\xa5 f\xc3\xb8rste generasjons 960. 960 hadde ogs\xc3\xa5 diagnosesystem for motor/gir fastmontert i motorrom, i likhet med 940._NEWLINE_I 1995 fikk 960 ny front, nytt listverk i bilens farge , nye d\xc3\xb8r-h\xc3\xa5ndtak i bilens farge , "hele" fangere i bilens farge, og flere interi\xc3\xb8r detaljer ble endret, som d\xc3\xb8r-trekk, midtkonsoll og h\xc3\xa5ndbrekk. I tillegg fikk 960\'en delt bakaksel, og annet innpress(felger) enn 2,7 og \xc3\xb8vrig 9 serie ._NEWLINE_I 1997 fikk 960 og 965 nytt navn, henholdsvis S90 og V90.'